《庆清朝 山寺观梅》
清代·屈秉筠

云拂衣轻，风梳鬓薄，香来古佛龛中。清寒一片，■檀和气交融。

此地谁横铁笛，寻春唤醒玉虬龙。闲凝伫，四围冷翠，裹住芳丛。

是画是诗是梦，恰凭栏闲想，雪意朦胧。罗浮世界，前身蝴蝶曾逢。

归鸟不知倦去，夕阳斜贮一山空。飞楼峭，众峰争赴，袖底玲珑。

作者简介：屈秉筠，字宛仙，常熟人，同邑秀才赵同珏室。夫妇工诗，钱唐袁枚、昭文，吴蔚光比之“鸥波眷属”，宛仙复工画，尤善白描，著有《蕴玉楼诗集》四卷。